Ñambyasýramo jepe, Jesús disipulokuéra apytépe jepe oĩ umi oñemoimportanteséva. Upévare haʼe heʼi chupekuéra: “Peẽ katu ani peheja avave penerenói Mboʼehára. Pene Mboʼehára ningo peteĩnte, ha peẽ enterovéva oñoermáno. Ha ani peje, ore ru avavépe ko yvy ape ári. Peteĩnte pende Ru, oĩva yvágape. Ani avei peheja avave heʼi peẽme ‘che ruvicha’. Pende Ruvicha ningo peteĩnte, haʼe hína Cristo”. ¿Mbaʼéichapa umi disípulo opensa vaʼerã ijehe? Jesús heʼi chupekuéra: “Pe tuichavéva pende apytépe, oiko vaʼerã pene rembijokuáirõ. Pe oñembotuichávape, ojeapoʼíta, ha pe oñemomirĩvape katu oñembotuicháta” (Mateo 23:8-12).